《送友人赵儒宗赴京》
宋代·邓林

我适天边还，君又天边去。忽谩相逢遽别离，牵衣无计留君住。

无计留君住，有意待君回。明年春江花正开，望君船从江上来。

停棹我门前，握手论衷素。相看颜面俱如故，始信天边多雨露。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。